Alkitab kanggo murangkalih Nyanggakeun Jangji Gusti ka Abraham
Ditulis ku: Edward Hughes Ilustrasi/juru gambar ku: Byron Unger, Lazarus Alastair Paterson Disaluyukeun ku: M. Maillot, Tammy S. Ditarjamahkeun ku: Kurnia Arifin Diproduksi ku: Bible for Children ©2022 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Lami sanggeus Caah, jelema di bumi nyieun rencana.
"Urang bakal ngawangun kota anu ageung kalayan munara anu ngahontal ka langit," ceuk maranehanna. "Hayu urang hirup babarengan salawasna." Sadayana nyarios nganggo basa anu sami.
Gusti hoyong urang-urang hirup di sakuliah dunya anu tos di ciptakeun ku Gusti. Ku kituna Anjeunna ngalakukeun hal anu husus. Ngadadak jalma-jalma téh nyarios nganggo basa anu beda-beda. Gusti masihan aranjeunna basa-basa nu anyar.
Maranéhanana anu nyarios nganggo basa nu sarua, der parindah babarengan. Meureun ieu teh matak jalma sararieuneun ka jalma séjén anu nyariosna teu kaharti.
Kukituna, Gusti ngajantenkeun maranehanna nyumponan sagala rupa nagara. Kota anu maranéhanana kantunkeun disebat Babel, anu hartina bararingung.
Mangtaun-taun sanggeusna, di hiji tempat nu disebat Ur urang Kasdim, Gusti ngandika ka saurang lalaki nu ngaranna Abram. "Tinggalkeun ieu tanah," paréntah Gusti. "Pindah ka tanah anu bakal kuring tunjukkeun ka anjeun."
Abram nurut. Gusti nungtun anjeunna ka Kanaan. Pamajikanna Sarai jeung alona Lot indit jeung manéhna.
Di Kanaan, boh Abram sareng Lot hirup dina kabeungharan. Aranjeunna ngagaduhan ternak sapi. Teu aya jujukutan anu cekap kanggo eta ternak.
Tukang angon Lot paséa sareng tukang angon Abram. "Hayu urang mah tong aya masalah," saur Abram. "Urang kudu papisah. Lot, mangga ti payun tangtukeun tanah anu mana anu dipipkahoyong."
Lot milih dataran jukut anu kacida legana katambah aya kota sareng desa. Éta teh katingalina mah saé. Namung kota-kota éta tempatna jalma anu jarahat pisan.
Sanggeus Lot mios, Gusti wagel deui ka Abram. "Abdi mikeun sakumna taneuh Kanaan ka anjeun sarta anak-anak anjeun kanggo salamina." Abram sarta Sarai henteu ngagadu- han putera. Kumaha Gusti tiasa nedunan jangji-Na anu agung?
Tilu urang utusan Gusti dongkap ka Abram sarta Sarai. "Anjeun geura bakal gaduh orok," saurna. Sarai tuluy seuri. Anjeunna teu cangcaya kana jangji Gusti. Sabab anjeuna téh yuswana tos salapan puluh tahun.
Gusti ngandika ka Abram yén anjeunna bakalan dijulukan Abraham {"bapana bapa- bapa"} sarta Sarai janten Sarah {"putri"}.
Gusti oge talatah ka Abraham yen bade ngancurkeun dua kota jahat, nyaeta Sodom jeung Gomorah. Lot, alo Abraham, nyicingan kota Sodom sareng kulawargana.
Lot percanten mepeling Gusti sabot eta dongkap, nanging minantuna nampik kanggo ninggalkeun Sodom. Tragis pisan! Maranehanana henteu percanten Pangandika Gusti.
Ngan Lot sareng dua putrina anu salamet. Seuneu jeung belerang ninggang kana eta kota jahat.
Hanjakalna, pamajikan Lot teu taat kana pépéling Gusti, bari lumpat anjeunna noleh ka tukang. Tuluy manéhna jadi tihang uyah.
Gusti ngaregepkeun jangji-Na ka Abraham sarta Sarah. Maranehanna ngagaduhan putera dina yuswa maranehanna anu tos sepuh. Maranehna pada bungah sabot babar Isak.
Panginten Abraham ogé ngémutan jangji Gusti bakal masihan anjeunna sareng anak-anakna tanah Kanaan salamina. Gusti oge tangtu bakal nedunan jangji éta. Gusti salawasna nedunan jangji-Na.
Jangji Gusti ka Abraham Carita tina Dawuhan Gusti, Alkitab Kenging ti Kajadian 11-21 "Ngawitan bubukana Dawuhan Gusti anu masihan Caang." Psalm 119:130
4 Rengse